b'\n_START_ARTICLE_\nRde\xc4\x8di volk\n_START_SECTION_\nNa\xc4\x8din \xc5\xbeivljenja\n_START_PARAGRAPH_\n\xc4\x8ceprav ima rde\xc4\x8di volk raj\xc5\xa1i hribovita gozdna podro\xc4\x8dje, pa lahko pre\xc5\xbeivi tudi v obmo\xc4\x8djih kjer ni gozda. Rde\xc4\x8di volk lahko od vseh dru\xc5\xbeinskih \xc4\x8dlanov skupine Canidae, \xc5\xbeivi v najrazli\xc4\x8dnej\xc5\xa1ih klimatski pogojih; lahko prena\xc5\xa1a mraz kot tudi tropsko vro\xc4\x8dino._NEWLINE_Krdela rde\xc4\x8dega volka sestavljajo \xc4\x8dlani ene dru\xc5\xbeine ali med sabo ve\xc4\x8d povezanih dru\xc5\xbein. V\xc4\x8dasih, ko \xc5\xa1e njegov plen ni bil tako redek, so ostali nekaj \xc4\x8dasa na enakem mestu. Danes so revirji rde\xc4\x8dega volka bistveno ve\xc4\x8dji, ker pri iskanju plena prehodijo mnogo poti. V \xc4\x8dasu zime ima velike te\xc5\xbeave s skrivali\xc5\xa1\xc4\x8dem in prehrano. V gozdu ga hitro odkrijejo ljudje po sledovih v snegu in ga ubijejo, saj se bojijo napadov na doma\xc4\x8do \xc5\xbeivino.\n_START_SECTION_\nHrana in lov\n_START_PARAGRAPH_\nPravi rde\xc4\x8di volk se rad prehranjuje z velikimi kopitarji. V Indiji je  to jelen sambar in aksis,  divji pra\xc5\xa1i\xc4\x8di in bivoli; v ju\xc5\xbeno vzhodni Aziji \xc5\xbere, razen jelenov \xc5\xa1e gavre in bantuide; v Sibiriji pa divje ovce in karibuje._NEWLINE_Pravi rde\xc4\x8di volk je neutrudljiv lovec in svoj plen vztrajno zasleduje ve\xc4\x8d kilometrov, dokler plen ni iz\xc4\x8drpan in ga premaga._NEWLINE_Nekaj \xc5\xbeivali iz krdela zamoti plen tako, da ga grizejo po gubcu in glavi, medtem ko ga drugi napadajo. Ko je plen pokon\xc4\x8dan, ga celo krdelo po\xc5\xbere._NEWLINE_Na podro\xc4\x8djih, kjer plen ni vedno na istem mestu, mu rde\xc4\x8di volk sledi. Poleti \xc5\xbeivi v gorskem svetu Sibirije, pozimi pa zasleduje karibuja v ni\xc5\xbeje le\xc5\xbee\xc4\x8de podro\xc4\x8dje tajge.\n_START_SECTION_\nRazmno\xc5\xbeevanje\n_START_PARAGRAPH_\nPravi rde\xc4\x8di volk nima posebnega \xc4\x8dasa parjenja, v ju\xc5\xbenih predelih njegove raz\xc5\xa1irjenosti. Bolj severno pa se praviloma pari v pozni zimi, mladi\xc4\x8di pridejo na svet med februarjem in aprilom._NEWLINE_V \xc4\x8dasu parjenja si sami\xc4\x8dka naredi le\xc5\xbei\xc5\xa1\xc4\x8de v jami, pod skalnato plo\xc5\xa1\xc4\x8do ali v kak\xc5\xa1nem drugem brlogu, pogosto z drugimi sami\xc4\x8dkami skupaj. Ko je sami\xc4\x8dka pripravljena na parjenje jo samec neprestano zasleduje, pri \xc4\x8demer izpu\xc5\xa1\xc4\x8da stokajo\xc4\x8de glasove, tako dolgo dokler se parjenje ne izvr\xc5\xa1i. Mladi\xc4\x8di se 60 dni kasneje skotijo popolnoma slepi in z mehkim, rjavo rumenim ko\xc5\xbeuhom. Mladi\xc4\x8di hitro odrastejo._NEWLINE_Po preteku enega meseca plahi mladi\xc4\x8di za\xc4\x8dasno zapustijo mater. \xc5\xa0est tednov pozneje so \xc5\xbee bolj samostojni. Mladi\xc4\x8d so v \xc4\x8dasu odra\xc5\xa1\xc4\x8danja v veliki nevarnosti, vendar pa dobro za\xc5\xa1\xc4\x8diteni, saj jih varuje kar celo krdelo rde\xc4\x8dih volkov. Zato tudi nimajo te\xc5\xbeav s potomci in ohranitvijo vrste.'